Aune Paulin

Aune Orvokki Paulin (1. kesäkuuta 1925 Helsinki – 27. heinäkuuta 2007) oli suomalainen naivistinen taidemaalari ja kuvataiteilija, joka toimi pitkään myös animaattorina.

Paulin opiskeli Taideteollisessa keskuskoulussa 1944–1948 ja debytoi taiteilijana Helsingissä 1972. Hänen töitään oli esillä useissa koti- ja ulkomaisissa näyttelyissä. Paulin työskenteli mallisuunnittelijana Rörstrand AB:n posliinitehtaalla Ruotsissa 1950-luvulta ja teki sieltä Suomeen palattuaan animaatioelokuvia koko 1960-luvun. Kokopäiväiseksi taidemaalariksi hän ryhtyi 1970-luvun alussa. Paulinin kuvataideteoksia on julkaistu postikortteina ja muina painotuotteina ja kirjojen kuvituksena. Hän on myös suunnitellut muun muassa tapetteja.

Lähteet

Suomalaiset taidemaalarit
Suomalaiset kuvittajat
Suomalaiset animaattorit
Naivistit
Vuonna 1925 syntyneet
Vuonna 2007 kuolleet